***INFORMACIJE O PROJEKTU***

Čakovec, 20.03.2018

**„Osiguravanje pomoćnika učenicima s teškoćama u OŠ Grada Čakovca – IV“**

Grad Čakovec i Ministarstvo znanosti i obrazovanja potpisali su 01. rujna 2017. Ugovor o sufinanciranju projekta: „*Osiguravanje pomoćnika učenicima s teškoćama u OŠ Grada Čakovca – IV“ .*

**Ugovor je potpisan na 4 školske godine do (2020. / 2021.) u ukupnom iznosu od 8.154.324,00 kn tj. 2.038.581,00 kn za 2017./2018. šk. godina.**

Projekt se provodi od ***01. 09. 2017. do 31. 08. 2021. g***., a ***15% ukupne vrijednosti će se sufinancirati iz proračuna Grada Čakovca.***

Tim Ugovorom, osigurana su sredstva za provedbu kroz 4 školske godine, dok će se prije **svake nove školske godine** vršiti provjera dokumentacije novih učenika s teškoćama za koje se planira uključivanje u projekt, te će se sukladno broju odobrenih učenika zapošljavati njihovi pomoćnici.

Glavni ciljevi projekta biti će:

1. Stvoriti preduvjete za uključivanje učenika s teškoćama u osnovnoškolske ustanove Grada Čakovca.

2. Zaposliti educirane osobe.

3. Osvijestiti i senzibilizirati širu lokalnu zajednicu o važnosti uključivanja učenika s teškoćama u redovite osnovne škole što je temelj za ostvarenje društva jednakih mogućnosti za sve.

Ove školske godine 2017. / 2018., zaposlili smo 45 pomoćnika u nastavi za 50 učenika s teškoćama.

Tijekom provedbe organizirati ćemo kreativne radionice za učenike.